MINISTERSTVO ZDRAVOTNÍCTVA
       SLOVENSKEJ REPUDLIKY 

            Bratislava  22. 03. 2020
    Číslo: S08211-2020-OÚ-1

 
D O P L N O K   č. 5
k Organizačnému poriadku Ministerstva zdravotníctva Slovenskej republiky

Organizačný poriadok Ministerstva zdravotníctva Slovenskej republiky (ďalej len „organizačný poriadok”) v znení Doplnku č. 1 (číslo S00464-2019-OÚ-6 zo dňa 27.02.2019), Doplnku č. 2 (číslo S00464-2019-OÚ-8 zo dňa 27.03.2019), Doplnku č. 3 (číslo S00464-2019-OÚ-9 zo dňa 07.08.2019 a Doplnku č. 4 (číslo S00464-2019-OÚ-11 zo dňa 03.10.2019) sa mení a dopĺňa takto:

1.	Prvá časť (Všeobecné ustanovenia) článok 2 (Organizačné členenie ministerstva) sa                   v odseku 5 za písmeno i) vkladá nové písmeno j), ktoré znie:

	„j)  krízové koordinačné centrum.“

2.	Prvá časť (Všeobecné ustanovenia) článok 2 (Organizačné členenie ministerstva)                      v odseku 7 písmeno i) znie:

	„i) odbor štandardných preventívnych, diagnostických a terapeutických postupov;“

Pôvodné písmeno i) (zodpovedná osoba) sa prečísluje na písmeno j).

3.	Prvá časť (Všeobecné ustanovenia) článok 2 (Organizačné členenie ministerstva)                      v odseku 8 vypúšťajú písmená c) (sekcia informatiky a programov) a d) (odbor právny).

4.	Prvá časť (Všeobecné ustanovenia) článok 2 (Organizačné členenie ministerstva) sa                     v odseku 10 dopĺňajú nové písmená g), h) a i), ktoré znejú:

	„g) sekcia informatiky a programov;
 	 h) odbor právny;
	 i) krízové koordinačné centrum.“

5.	Prvá časť (Všeobecné ustanovenia) článok 3 (Minister) v odseku 2 písmeno a) bod 12. znie:

	„12. riaditeľa odboru štandardných preventívnych, diagnostických a terapeutických 	postupov;“

Pôvodné body 12. a 13. sa prečíslujú na body 13. a 14.

6.	Prvá časť (Všeobecné ustanovenia) článok 4 (Štátny tajomník I.) odsek 2 sa v písmene a) vypúšťajú body 3. a 4.
 
7.	Prvá časť (Všeobecné ustanovenia) článok 6 (Generálny tajomník služobného úradu) odsek 2 sa v písmene a) dopĺňa body 10., 11. a 12, ktoré znejú:

	„10.  generálneho riaditeľa sekcie informatiky a programov;
	 11.  riaditeľa odboru právneho;
	 12.  riaditeľa krízového koordinačného centra;“

Pôvodný bod 10. sa prečísluje na bod 13.

8.	V druhej časti (Osobitné ustanovenia) sa v úseku ministra dopĺňa desiata hlava a články 31a a 31b, ktoré znejú:

„DESIATA HLAVA
ODBOR ŠTANDARDNÝCH PREVENTÍVNYCH, 
DIAGNOSTICKÝCH A TERAPEUTICKÝCH POSTUPOV

Článok 31a
Pôsobnosť odboru štandardných preventívnych, 
diagnostických a terapeutických postupov

(1) Odbor štandardných preventívnych, diagnostických a terapeutických postupov zabezpečuje plnenie úloh v oblasti vývoja, schvaľovania, návrhu implementácie, zberu dát pre audit a realizáciu revízie postupov. Navrhuje koncepciu prípravy, tvorby, hodnotenia a revízie postupov. Odbor zabezpečuje súbor odborných, metodických a organizačných činností súvisiacich s tvorbou štandardných preventívnych, diagnostických a terapeutických postupov a ich schvaľovaním a hodnotením.

(2) Do odboru štandardných preventívnych, diagnostických a terapeutických postupov je organizačne začlenený národný krízový klinický tím.

(3) Odbor štandardných preventívnych, diagnostických a terapeutických postupov plní najmä tieto úlohy v oblasti tvorby štandardných preventívnych, diagnostických a terapeutických postupov:
1.	vypracováva koncepciu prípravy, tvorby, hodnotenia a revízie postupov;
2.	zabezpečuje odborné usmernenia a koordináciu činnosti odborných pracovných skupín zabezpečuje činnosť komisie Ministerstva zdravotníctva Slovenskej republiky pre tvorbu a implementáciu štandardných diagnostických postupov a štandardných terapeutických postupov;
3.	zabezpečuje administratívnu agendu súvisiacu s činnosťou odborných pracovných skupín a komisie Ministerstva zdravotníctva Slovenskej republiky pre tvorbu a implementáciu štandardných diagnostických postupov a štandardných terapeutických postupov;
4.	odborne usmerňuje prácu odborných pracovných skupín; 
5.	navrhuje zber a spracovávanie údajov a indikátorov pre hodnotenie, audit a revíziu implementácie postupov a koordinuje databázu postupov a ďalších údajov v súvislosti so štandardnými preventívnymi, diagnostickými a terapeutickými postupmi;
6.	spolupracuje s hlavnými odborníkmi MZ SR a ďalšími interdisciplinárnymi odborníkmi participujúcimi na zabezpečovaní vývoja, schvaľovania, implementácie a hodnotenia postupov;
7.	spolupracuje s aktérmi v oblasti prevencie, diagnostiky, terapie, vzdelávania, implementácie, financovania, poistenia, biomedicínskeho výskumu, iných výskumných a štatistických aktivít, a medzirezortnými inštitúciami a organizáciami;
8.	spolupracuje s Národným centrom zdravotníckych informácií a štatistiky v oblasti  zberu dát;
9.	spolupracuje s Inštitútom zdravotnej politiky v oblasti analýzy údajov;
10.	spolupracuje so stavovskými a profesiovými organizáciami;
11.	spolupracuje s jednotlivými sekciami a odbormi ministerstva v oblastiach, ktoré majú byť súčasťou alebo majú priamy, či nepriamy dopad na tvorbu, implementáciu, hodnotenie alebo revíziu štandardných preventívnych, diagnostických a terapeutických postupov;
12.	spolupracuje so sekciou financovania na návrhoch o spôsobe financovania postupov;
13.	spolupracuje s poskytovateľmi zdravotnej starostlivosti pri tvorbe, zavádzaní do praxe a hodnotení postupov;
14.	spolupracuje pri zabezpečení doplnenia položiek do eHealth aplikácií v oblasti elektronizácie štandardných postupov;
15.	zúčastňuje sa na domácich a zahraničných vzdelávacích a konferenčných podujatiach.

(4) Riaditeľ odboru štandardných preventívnych, diagnostických a terapeutických postupov zodpovedá za činnosť ministrovi a plní úlohy uvedené v článku 8, 12 a 13.

Článok 31b
Pôsobnosť národného krízového klinického tímu

	(1) Národný krízový klinický tím koncepčne a metodiky riadi a usmerňuje tvorbu, revíziu a implementáciu klinických postupov pre manažment krízových situácií spojených s klinickým manažmentom/starostlivosťou o pacientov pri hromadnom postihnutí osôb. 

	(2) Národný krízový klinický tím najmä:
a)	koordinuje medzinárodnú spoluprácu, vedecké hodnotenia a vydávanie odporúčaní a štandardných postupov pre usmernenie princípov dobrej praxe v oblasti krízových situácií, humanitárnych kríz a medicíny katastrof;
b)	na úrovni poskytovateľov zdravotnej starostlivosti koordinuje klinické postupy vrátane usmernení pre psycho-sociálno-duchovnú podporu pre zdravotníckych pracovníkov a pracovníkov pracujúcich v zdravotníctve; podľa potreby v spolupráci s inými aktérmi, inštitúciami a rezortmi aj potrebu blízkych a rodín zdravotníckych pracovníkov; 
c)	vydávaním odporúčaní a štandardných postupov usmerňuje podriadené organizácie a iné útvary ministerstva;
d)	podľa pokynov ministra plní aj iné úlohy súvisiace s koordináciou krízovej situácie a vytvára preventívne prístupy. 

	(3) Vedúci národného krízového klinického tímu zodpovedá za činnosť riaditeľovi odboru štandardných preventívnych, diagnostických a terapeutických postupov a plní úlohy uvedené v článku 9, 12 a 13.

9.	V druhej časti (Osobitné ustanovenia) sa v úseku štátneho tajomníka I. vypúšťa z jedenástej hlavy (sekcia zdravia) článok 37 (Pôsobnosť odboru štandardných preventívnych, diagnostických a terapeutických postupov).

10.	V druhej časti (Osobitné ustanovenia) sa v úseku štátneho tajomníka I. vypúšťa v plnom rozsahu dvanásta hlava (sekcia informatiky a programov) vrátane článkov 37a, 37b, a 37c.

11.	V druhej časti (Osobitné ustanovenia) sa v úseku štátneho tajomníka I. vypúšťa v plnom rozsahu trinásta hlava (odbor právny) vrátane článkov 37d, 37e, a 37f.

12.	V druhej časti (Osobitné ustanovenia) sa v úseku generálneho tajomníka služobného úradu vkladá dvadsiatatretia hlava, ktorá vrátane nadpisov znie:

„DVADSIATATRETIA HLAVA
SEKCIA INFORMATIKY A PROGRAMOV

Článok 71
Pôsobnosť a členenie sekcie informatiky a programov

(1) Sekcia informatiky a programov plní v spolupráci s vecne príslušnými organizačnými útvarmi ministerstva úlohy súvisiace so zabezpečovaním koncepcie štátnej politiky v oblasti zdravotníckej informatiky, rozvojom informačných a komunikačných technológií v rezorte zdravotníctva a vzájomnej koordinácie útvarov ministerstva pri plnení úloh súvisiacich s riadením programov a projektov. 

(2) Sekcia informatiky a programov plní pre účely programového a projektového riadenia funkciu Programovej kancelárie.

(3)  Sekcia informatiky a programov sa člení na
a) odbor informatiky,
b) odbor riadenia programov.

(4)  Do sekcie informatiky a programov je organizačne začlenená kancelária generálneho riaditeľa sekcie informatiky a programov, ktorá zabezpečuje najmä:
a)	plnenie úloh podľa pokynov generálneho riaditeľa;
b)	koordináciu prác na materiáloch a podkladoch poskytnutých jednotlivými začlenenými útvarmi a vypracovanie súhrnných výstupov;
c)	včasnú informovanosť a zabezpečovanie činnosti generálneho riaditeľa, riaditeľov odborov a podľa vecnej príslušnosti samotných zamestnancov;
d)	distribúciu materiálov tykajúcich sa zabezpečovania úloh, priebežne sleduje ich plnenie;
e)	vykonáva súhrnné spracovanie podkladov predkladaných riadiacemu výboru;
f)	poskytuje podklady pre mediálnu politiku týkajúcu sa vecnej pôsobnosti sekcie;
g)	koordináciu úloh súvisiacich s riadením programov a projektov v podmienkach ministerstva.

(5) Generálny riaditeľ sekcie informatiky a programov zodpovedá za činnosť útvaru generálnemu tajomníkovi služobného úradu a plní úlohy uvedené v článkoch 7, 12 a 13.

Článok 72
Pôsobnosť odboru informatiky

(1) Odbor informatiky zabezpečuje prípravu koncepcie štátnej politiky v oblasti zdravotníckej informatiky, pri rozvoji informačných a komunikačných technológií v rezorte zdravotníctva a zabezpečuje rozvoj a integráciu informačných systémov úradu ministerstva.

	(2) Odbor informatiky na úseku informatizácie a elektronických služieb plní najmä tieto úlohy: 
a)	na základe podkladov NCZI vypracúva koncepciu rozvoja informačných systémov verejnej správy za rezort zdravotníctva a jej aktualizácie v súlade so strategickými a koncepčnými dokumentmi Slovenskej republiky a Európskej únie;
b)	podieľa sa na príprave zásadných strategických a koncepčných materiálov v oblasti informatizácie spoločnosti za oblasť zdravotníctva;
c)	spolupracuje pri realizácii rezortných projektov, medzirezortných projektov                                     a medzinárodných informačno-technologických projektov v súlade s uplatňovaním zásad štátnej politiky informatizácie;
d)	zastupuje ministerstvo v poradných orgánoch a v pracovných skupinách pre oblasť informatizácie a štátnej štatistiky;
e)	zabezpečuje kontakt a súčinnosť s orgánmi EÚ a so zahraničnými inštitúciami (WHO, OECD, EUROSTAT a i.) pri aplikácii medzinárodných štandardov a noriem a integrácii informačných systémov vyplývajúcich z rozhodnutí a uznesení orgánov EÚ, medzinárodných projektov, dohovorov a zmlúv záväzných pre zdravotníctvo;
f)	zastupuje Slovenskú republiku v Technickej komisii EÚ v rámci koordinácie systémov sociálneho zabezpečenia;
g)	na základe podkladov NCZI vykonáva štandardizačnú a metodickú činnosť pre proces informatizácie a elektronizácie zdravotníctva vydávaním
1.	metodiky budovania a rozvoja informačných systémov v zdravotníctve;
2.	štandardov, integračných nástrojov, číselníkov a klasifikácií;
3.	pravidiel komunikácie medzi informačnými systémami v zdravotníctve;
h)	na základe podkladov NCZI zabezpečuje vydávanie štandardov pre NZIS a jeho komponenty;
i)	na základe podkladov NCZI navrhuje legislatívne a organizačné podmienky rozvoja informačných systémov NZIS a jeho komponentov;
j)	zabezpečuje a podieľa sa na príprave a pripomienkovaní materiálov týkajúcich sa informatiky, informatizácie a elektronizácie  v rezorte zdravotníctva a v medzirezortnom konaní;
k)	pripravuje stanoviská k materiálom týkajúcich sa informatiky, informatizácie a elektronizácie na rokovania vlády a NR SR;
l)	podieľa sa na príprave a realizácii medzirezortných úloh a medzinárodných úloh štátnej štatistiky za oblasť zdravotníctva;
m)	pri zabezpečovaní potrebného rozsahu a kvality údajov spolupracuje s útvarmi ministerstva a s príslušnými externými inštitúciami;
n)	spravuje manažérsky informačný systém ministerstva a prístup k uloženým informáciám;
o)	vykonáva sledovanie stavu vývoja NZIS, vyhodnocuje priebeh informatizácie                                  a elektronizácie zdravotníctva a navrhuje príslušné opatrenia;
p)	zabezpečuje organizačne a vecne činnosť poradných orgánov ministra a ministerstva na úseku informatizácie a elektronizácie zdravotníctva;
q)	riadi činnosť Koordinačnej kancelárie.

(3) Odbor informatiky na úseku prevádzky informačno-komunikačných technológií plní najmä tieto úlohy:
a)	zabezpečuje
1.	a vyhodnocuje plnenie uznesení vlády SR v rezorte MZ SR za oblasť IT;
2.	budovanie a rozvoj IS MZ SR;
3.	bezpečnosť prevádzky IS MZ SR (bezpečnostný administrátor);
4.	rozvoj sieťovej architektúry  rezortu Zdravotníctva - Systém Togaf;
5.	v rámci rezortu štatistické zisťovania, spracovanie, tvorbu a zverejňovanie DATASETOV;
6.	spracovanie MPK a VPK za rezort zdravotníctva v oblasti IT;
7.	zabezpečuje prevádzku výpočtovej techniky a siete, operačných systémov, aplikačného programového vybavenia a bezpečnosť prevádzky informačných systémov na ministerstve;
8.	spracovanie a poskytovanie informácií podľa zákona č. 211/2000 Z. z. o slobodnom prístupe k informáciám v oblasti IT;
b)	spravuje administratívny informačný systém ministerstva;
c)	spravuje koncový uzol vládnej siete a webovú stránku ministerstva;
d)	spravuje špecializované informačné systémy na ministerstve (napr. GIS);
e)	uskutočňuje servis a opravy PC, periférií a technických prostriedkov informačných a komunikačných technológií na ministerstve;
f)	vykonáva zálohovanie a archiváciu údajov umiestnených na serveroch, na požiadanie užívateľov vykonáva archiváciu aj na úrovni pracovnej stanice;
g)	zodpovedá na úrovni informačných systémov ministerstva za
1.	bezproblémový chod prevádzkovaných operačných systémov, databázových systémov a sieťových systémov LAN, WAN a MS Sharepoint;
2.	bezpečnosť prevádzky informačného systému úradu a jeho ochranu pred neoprávnenými prienikmi a antivírovú ochranu;
h)	poskytuje servis používateľom;
i)	metodicky riadi činnosti, ktoré súvisia s aplikáciami na jednotlivých útvaroch ministerstva;
j)	v rámci rozsahu svojej činnosti spracováva interné pravidlá a metodiky a kontroluje ich dodržiavanie;
k)	vykonáva poradenskú a hot-line činnosť užívateľom aplikačného programového vybavenia na ministerstve;
l)	v rámci rozsahu svojej činnosti zabezpečuje individuálne a kolektívne školenia                                  na ministerstve;
m)	uskutočňuje inštaláciu a údržbu softvéru na ministerstve;
n)	realizuje jednotné nastavenie pracovných staníc a kontroluje jeho dodržiavanie;
o)	navrhuje a realizuje úpravy prevádzkových aplikácií;
p)	navrhuje a realizuje modernizáciu a rozvoj informačných a komunikačných technológií na ministerstve;
q)	spolupracuje s dodávateľmi prevádzkových aplikácií, operačných, databázových a sieťových systémov.

(4) Riaditeľ odboru informatiky zodpovedá za činnosť odboru generálnemu riaditeľovi sekcie informatiky a programov a okrem úloh uvedených v článkoch 8, 12 a 13 odborne riadi a metodicky usmerňuje NCZI, prevádzkovateľa eHealth.

Článok 73
Pôsobnosť odboru riadenia programov

(1) Odbor riadenia programov najmä:
a)	zhromažďuje, triedi a vyhodnocuje návrhy všetkých projektov na realizáciu štátnej zdravotnej politiky, financovaných zo zahraničných a domácich zdrojov v rezorte zdravotníctva, koordinuje ich predkladanie na rokovanie orgánov ministra;
b)	spracováva návrhy stratégie rozvoja rezortu, stanovenie predpokladaných výdavkov                    na realizáciu strategických projektov;
c)	koordinuje a usmerňuje procesy strategického manažmentu v rezorte zdravotníctva;
d)	pri analytickej a strategickej činnosti využíva databázy NCZI, OECD, WHO a pod.;
e)	pri strategickej a analytickej činnosti spolupracuje s jednotlivými komisiami a poradnými orgánmi ministerstva a inými orgánmi ústrednej štátnej správy;
f)	riadi proces zmien realizovaných v rezorte zdravotníctva;
g)	vypracováva pravidlá pre riadenie programov a projektov;
h)	vykonáva úkony týkajúce sa predprojektovej prípravy a riadi programy a projekty realizované rezortom zdravotníctva;
i)	riadi a koordinuje plánovanie a realizáciu programov a projektov z pohľadu vzájomného súladu ich cieľov, výstupov a požiadaviek na ľudské, materiálne a finančné zdroje;
j)	zabezpečuje súčinnosť s inými orgánmi a organizáciami štátnej správy;
k)	posudzuje súlad projektového programu so strategickými cieľmi a prioritami rezortu;
l)	identifikuje vzájomné väzby medzi plánovanými a prebiehajúcimi programami a projektmi (rozvojovými aktivitami) a navrhuje opatrenia na súčinnosť medzi jednotlivými úsekmi a sekciami spolupracujúcimi na projektoch;
m)	koordinuje aktivity projektových manažérov jednotlivých projektov programu;
n)	koordinuje a nastavuje väzby a závislosti medzi projektmi;
o)	zabezpečuje aktívnu účasť v odborných komisiách ministerstva;
p)	koordinuje všetky projektové aktivity (projekty realizované v rámci programu alebo samostatne) a výstupy z projektov;
q)	riadi jednotlivé programy a projekty, ktoré sú súčasťou programu;
r)	dohliada nad súčinnosťou konkrétnych projektov s celkovou víziou programu;
s)	spolupracuje s ostatnými organizačnými útvarmi ministerstva na hodnotení dosahovaných výsledkov celonárodných a celospoločenských programov a na určovaní možných trendov;
t)	v spolupráci s príslušnými sekciami zabezpečuje úlohy súvisiace s prípravou jednotlivých programových dokumentov a programových manuálov, ako aj ďalších riadiacich dokumentov ministerstva zdravotníctva;
u)	podieľa sa na príprave programových dokumentov, programových manuálov a ďalších riadiacich  dokumentov pre čerpanie pomoci z fondov EÚ;
v)	centralizovane riadi riziká, otvorené otázky a zmenové konania projektov;
w)	spolupracuje s ostatnými organizačnými útvarmi ministerstva na hodnotení dosahovaných výsledkov celonárodných a celospoločenských programov a na určovaní možných trendov;
x)	aktívne spolupracuje s vecnou sekciou pri príprave právnych predpisov upravujúcich verejnú minimálnu sieť poskytovateľov zdravotnej starostlivosti, v oblasti materiálno-technického vybavenia a v oblasti personálneho zabezpečenia;
y)	vedie dokumentáciu o programoch a projektoch;
z)	poskytuje aktívnu súčinnosť sekcii zdravia najmä pri tvorbe štátnej politiky v medicínskom odbore patológia, pri riešení problematiky DRG a pri spracovávaní odborných usmernení v oblasti patológie.

(2) Riaditeľ odboru riadenia programov zodpovedá za plnenie úloh odboru generálnemu riaditeľovi sekcie informatiky a programov a plní úlohy uvedené v článkoch 8, 12 a 13.“

13.	V druhej časti (Osobitné ustanovenia) sa v úseku generálneho tajomníka služobného úradu vkladá dvadsiataštvrtá hlava, ktorá vrátane nadpisov znie:

„DVADSIATAŠTVRTÁ HLAVA
ODBOR PRÁVNY

Článok 74
Pôsobnosť a členenie odboru právneho

(1) Odbor právny zabezpečuje plnenie úloh na úseku organizačno-právnom, všeobecnej sporovej agendy a správneho konania.

(2) Odbor právny sa člení na
a)	oddelenie všeobecnej sporovej agendy a správneho konania; 
b)	oddelenie nesporovej agendy a právnej podpory.

(3) Riaditeľ odboru právneho zodpovedá za činnosť odboru generálnemu tajomníkovi služobného úradu a plní úlohy uvedené v článkoch 8, 12 a 13.

Článok 75
Pôsobnosť oddelenia všeobecnej sporovej agendy a správneho konania

(1)	Oddelenie všeobecnej sporovej agendy a správneho konania plní najmä tieto úlohy:
a)	zastupuje ministerstvo pred súdmi a inými orgánmi štátnej správy a samosprávy;
b)	vybavuje dožiadania štátnych orgánov, orgánov štátnej správy a orgánov samosprávy v právnych veciach;
c)	rozhoduje o odvolaní voči rozhodnutiam komôr uvedených v § 43 až 47h zákona             č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov (ďalej len „zákon o poskytovateľoch zdravotnej starostlivosti“);
d)	rozhoduje o odvolaní voči rozhodnutiam samosprávnych krajov;
e)	posudzuje rozhodnutia iných útvarov ministerstva;
f)	rozhoduje o odvolaniach proti rozhodnutiam, ktoré v prvom stupni vydal ÚVZ SR, Štátna kúpeľná komisia, ŠÚKL a pod.;
g)	vydáva prvostupňové rozhodnutia ministerstva okrem tých, ktoré patria do pôsobnosti sekcie farmácie a liekovej politiky, sekcie zdravia, komunikačného odboru, Štátnej kúpeľnej komisie a odboru kontroly, vládneho auditu a sťažností;
h)	vybavuje podnety o mimoriadnych opravných prostriedkoch voči rozhodnutiam vydaných v správnom konaní a o zákonnosti postupu pri ich vydávaní;
i)	pripravuje rozhodnutia o mimoriadnych opravných prostriedkoch proti rozhodnutiam samosprávnych krajov a o proteste prokurátora;
j)	spolupracuje s oddelením nesporovej agendy a právnej podpory v súvislosti s úlohami v jeho gescii;

(2) Vedúci oddelenia všeobecnej sporovej agendy a správneho konania zodpovedá za činnosť oddelenia riaditeľovi odboru právneho a plní úlohy uvedené v článkoch 9, 12 a 13.

Článok 76
Pôsobnosť oddelenia nesporovej agendy a právnej podpory

(1)	Oddelenie nesporovej agendy a právnej podpory plní najmä tieto úlohy:
a)	zastupuje ministerstvo pred súdmi a inými orgánmi štátnej správy a samosprávy;
b)	participuje na príprave všeobecne záväzných právnych predpisov;
c)	vypracováva pripomienky k návrhom medzinárodných zmlúv v oblasti zdravotníctva;
d)	poskytuje právne stanoviská a konzultácie odborným útvarom ministerstva;
e)	overuje listiny určené pre cudzinu v rezorte ministerstva v súlade s Dohovorom           o zrušení požiadavky vyššieho overovania zahraničných verejných listín; toto overovanie zabezpečuje aj vo vzťahu k organizáciám v pôsobnosti vyšších územných celkov a obcí;
f)	vedie register zmlúv uzatvorených ministerstvom;
g)	vedie register interných a externých právnych aktov vydaných ministerstvom;
h)	spolupracuje na podnetoch s odborom kontroly, vládneho auditu a sťažností;
i)	posudzuje zmluvy ministerstva uzatvorené s právnickými osobami a fyzickými osobami z hľadiska ich súladu s platnými právnymi predpismi;
j)	posudzuje návrhy zmlúv na služby, práce a nákupy tovarov a vypracováva pripomienky a stanoviská k predloženým zmluvám;
k)	vydáva povolenia na poskytovanie zdravotnej starostlivosti podľa § 11 ods. 1 a 3 zákona o poskytovateľoch zdravotnej starostlivosti; rozhoduje o zmenách povolenia, ich dočasnom pozastavení a zrušení;
l)	vedie register povolení na poskytovanie zdravotnej starostlivosti;
m)	zabezpečuje činnosť rozkladovej komisie a pripravuje návrhy na rozhodnutia ministra;
n)	pripravuje vyjadrenia k jednotlivým ustanoveniam nových zákonov v pôsobnosti ministerstva a ich vykonávacím predpisom;
o)	pripomienkuje návrhy právnych predpisov pripravovaných a predkladaných inými ústrednými orgánmi štátnej správy a inými orgánmi v spolupráci s príslušnými vecnými útvarmi ministerstva, ktoré sa vzťahujú k úseku organizačno-právnemu a obchodných vecí;
p)	zúčastňuje sa na rozporových konaniach k právnym predpisom, ktorých bol gestorom v pripomienkovom konaní;
q)	zúčastňuje sa na vnútrorezortnom pripomienkovom konaní k návrhom právnych predpisov;
r)	spolupracuje s oddelením všeobecnej sporovej agendy a správneho konania v súvislosti s úlohami v jeho gescii.

(2) Vedúci oddelenia nesporovej agendy a právnej podpory zodpovedá za činnosť oddelenia riaditeľovi odboru právneho a plní úlohy uvedené v článkoch 9, 12 a 13.“

14.	V druhej časti (Osobitné ustanovenia) sa v úseku generálneho tajomníka služobného úradu vkladá dvadsiatapiata hlava, ktorá vrátane nadpisov znie:

„DVADSIATAPIATA HLAVA
KRÍZOVÉ KOORDINAČNÉ CENTRUM

Článok 77
Pôsobnosť krízového koordinačného centra

	(1) Krízové koordinačné centrum Ministerstva zdravotníctva Slovenskej republiky (ďalej len „centrum“ alebo „KKC“) sa zriaďuje ako dočasný organizačný útvar ministerstva v nadväznosti na bezprecedentnú situáciu pandémie COVID 19 vyžadujúcej si neodkladné a mimoriadne riešenia. 

	(2) Situácia pandémie COVID 19 je extrémneho  rozsahu a vyžaduje si zapojenie všetkých dostupných zdrojov a kapacít rôznorodých organizácií, ktoré v bežných situáciách nemajú spolu vytvorené vzťahy; z tohto dôvodu je nevyhnutné skoncentrovať koordinačnú a riadiacu funkciu do jedného centrálneho organizačného útvaru ministerstva.

(3) Účelom zriadenia centra je vytvorenie ústredného národného centra v Slovenskej republike, ktoré na základe zberu komplexných dát celej škály problémov od občanov a od organizácií ich operatívnym spracovaním a vyhodnotením bude poskytovať občanom a hlavne všetkým rôznorodým organizáciám a zložkám podieľajúcim sa na riešení pandémie nepretržitú 24hodinovú proaktívnu aj reaktívnu podporu s cieľom zvládnutia a zmiernenia následkov tejto epidémie.

	(4) KKC je dočasne zriadené najmä na plnene týchto úloh:
a)	operatívne koordinovať, prípadne riadiť všetky zložky zdravotníckeho systému, zúčastňujúcich sa na riešení epidémie COVID 19;  
b)	sústrediť všetky dostupné a potrebné dáta pre zvládnutie epidémie na jednom mieste; 
c)	zabezpečiť optimálnu dostupnosť zdrojov týmto zložkám; 
d)	operatívne zabezpečiť distribúciu, resp. redistribúciu zdrojov v prípade ich nedostatku; 
e)	v prípade potreby  generovať požiadavku zapojiť do riešenia aj zdroje z iných rezortov (Ministerstvo vnútra SR, Ministerstvo obrany SR, Ministerstvo školstva, vedy a výskumu SR  školstva a iné); 
f)	prediktívnou epidemiologickou analýzou predpovedať potrebu a zabezpečiť distribúciu zdrojov v predstihu; 
g)	zabezpečiť zber epidemiologických dát, analyzovať ich a generovať podklady pre epidemiologické rozhodnutia; 
h)	vytvorenie helpdesku pre zložky riešiace epidémiu, zber podnetov z terénu, ich riešenie; 
i)	zverejňovanie informácií zložkám riešiacim epidémiu a verejnosti; 

	(5)  KKC úzko spolupracuje s Krízovým štábom ministerstva aj Ústredným krízovým štábom zriadeným Vládou Slovenskej republiky.

	(6) Členov KKC vymenúva a odvoláva generálny tajomník služobného úradu - vedúci krízového štábu ministerstva.

	(7) Členmi KKC sú:
a)	riaditeľ KKC,
b)	zástupca riaditeľa KKC,
c)	členovia tímu zberu dát,
d)	členovia tímu analýzy dát a predikcie,
e)	členovia IT tímu, 
f)	členovia helpdesk tímu,
g)	členovia podporného tímu: 
-	zástupca Úradu verejného zdravotníctva SR,
-	zástupca Národného centra zberu informácií,
-	zástupca Ministerstva vnútra SR,
-	zástupca Ministerstva obrany SR,
-	zástupca Operačného strediska Záchrannej zdravotnej služby SR.

	(8) Konkrétny počet členov KKC sa bude odvíjať podľa vývoja situácie tak, aby kapacitne zvládal svoj účel; uplatňovaná bude zásada, že musí byť zabezpečená záloha každého člena KKC v prípade jeho výpadku. 

	(9) Služby vykonávajú členovia KKC podľa rozpisu riaditeľa KKC. Riaditeľ KKC a zástupca riaditeľa KKC sa v službách striedajú (tzv. zálohová dvojička).

	(10) Činnosť KKC bude ukončená rozhodnutím generálneho tajomníka služobného úradu po vyhodnotení splnenia účelu existencie tohto dočasného organizačného útvaru.

	(11) Riaditeľ KKC zodpovedá za činnosť útvaru ministrovi zdravotníctva SR a generálnemu tajomníkovi služobného úradu MZ SR.“

15.	Pôvodné články 74, 75 a 76 sa prečíslujú na články 78, 79 a 80.

16.	Hlavy druhej časti (Osobitné ustanovenia) sú po prečíslovaní nasledovné:

DRUHÁ ČASŤ	OSOBITNÉ USTANOVENIA	
Ú S E K    M I N I S T R A 	
PRVÁ HLAVA	INŠTITÚT ZDRAVOTNEJ POLITIKY	
DRUHÁ HLAVA	KANCELÁRIA MINISTRA	
TRETIA HLAVA	KOMUNIKAČNÝ ODBOR	
ŠTVRTÁ HLAVA	ÚTVAR KONTROLY A SŤAŽNOSTÍ	
PIATA HLAVA	ÚTVAR VNÚTORNÉHO AUDITU	
ŠIESTA HLAVA	ODBOR KRÍZOVÉHO MANAŽMENTU	
SIEDMA HLAVA	ODBOR LEGISLATÍVNY	
ÔSMA HLAVA	SEKCIA FARMÁCIE A LIEKOVEJ POLITIKY	
DEVIATA HLAVA	ZODPOVEDNÁ OSOBA	
DESIATA HLAVA	ODBOR ŠTANDARDNÝCH PREVENTÍVNYCH, DIAGNOSTICKÝCH A TERAPEUTICKÝCH POSTUPOV	
Ú S E K    Š T Á T N E H O   T A J O M N Í K A   I. 	
JEDENÁSTA HLAVA	MINISTERSKÁ SESTRA	
DVANÁSTA HLAVA	SEKCIA ZDRAVIA	
Ú S E K    Š T Á T N E H O    T A J O M N Í K A   II.	
TRINÁSTA HLAVA	ODBOR VEREJNÉHO ZDRAVIA, SKRÍNINGU A PREVENCIE	
ŠTRNÁSTA HLAVA	INŠTITÚT VÝSKUMU A VÝVOJA	
PÄTNÁSTA HLAVA	INŠPEKTORÁT KÚPEĽOV A ŽRIEDIEL	
ŠESTNÁSTA HLAVA	ODBOR KOORDINÁCIE PROTIDROGOVEJ STRATÉGIE A MONITOROVANIA DROG	
Ú S E K    G E N E R Á L N E H O    T A J O M N Í K A   S L U Ž O B N É H O    Ú R A D U	
SEDEMNÁSTA HLAVA	ODBOR VEREJNÉHO OBSTARÁVANIA	
OSEMNÁSTA  HLAVA	SEKCIA EURÓPSKYCH PROGRAMOV A PROJEKTOV	
DEVÄTNÁSTA HLAVA	KANCELÁRIA GENERÁLNEHO TAJOMNÍKA SLUŽOBNÉHO ÚRADU 	
DVADSIATA HLAVA	OSOBNÝ ÚRAD 	
DVADSIATAPRVÁ HLAVA	SEKCIA FINANCOVANIA	
DVADSIATADRUHÁ HLAVA	ÚRAD PRE RIADENIE PODRIADENÝCH ORGANIZÁCIÍ	
DVADSIATATRETIA HLAVA	SEKCIA INFORMATIKY A PROGRAMOV	
DVADSIATAŠTVRTÁ HLAVA	ODBOR PRÁVNY	
DVADSIATAPIATA HLAVA	KRÍZOVÉ KOORDINAČNÉ CENTRUM	

17.	Týmto doplnkom sa mení príloha organizačného poriadku (Organizačná štruktúra Ministerstva zdravotníctva SR), ktorá je neoddeliteľnou súčasťou tohto doplnku.

18.	Tento doplnok nadobúda účinnosť dňom 1. apríla 2020.

                     Marek Krajčí
minister zdravotníctva Slovenskej republiky

Príloha: